Manifesto (film)
<s>Manifesto je američki igrani film snimljen 1988. godine u režiji i po scenariju Dušana Makavejeva.</s><s>Predstavlja slobodnu adaptaciju Pour une nuit d'amour, novele francuskog pisca Emilea Zole, a po žanru je mješavina drame i crne komedije.</s><s>Radnja je smještena u fiktivnu centralnoevropsku zemlju početkom 1920-ih, odnosno gradić koji namjerava posjetiti autoritarni monarh, a kome lokalni revolucionari pripremaju atentat.</s><s>Protagonistica, čiji lik tumači danska glumica Camilla Søeberg je lokalna djevojka čiji burni ljubavni život i strast koju izaziva među mještanima poremete revolucioanrne planove.</s>

<s>Manifesto je snimljen na lokacijama u tadašnjoj Jugoslaviji, gdje se Makavejev vratio nakon dugog odsutstva i neposredno nakon što je njegov kontroverzni film WR: Misterije organizma bio izašao iz humora.</s><s>Makavejev je u svome scenariju Zolin predložak napunio brojnim referencama na historiju Jugoslavije i komunizma, odnosno svoje omiljene teme o odnosu seksa i revolucije.</s><s>Kritičari, međutim, sa njime nisu bili naročito oduševljeni te je završio kao jedan od njegovih opskurnijih naslova.</s><s>Simon Callow, britanski glumac koji tumači šefa policije, se za vrijeme snimanja stalno svađao sa Makavejevom i o svojim traumatičnim iskustvima napisao knjigu Shooting an Actor.</s>

<s>Zolin je predložak prije toga bio dva puta ekraniziran u Francuskoj - kao istoimeni nijemi film 1923. i istoimeni zvučni film 1947. godine.</s>

<s>Uloge
 Camilla Søeberg ...</s><s>Svetlana Vargas
 Alfred Molina ...</s><s>Avanti
 Simon Callow ...</s><s>Šef policije Hunt
 Eric Stoltz ...</s><s>Christopher
 Lindsay Duncan ...</s><s>Lily Sachor
 Rade Šerbedžija ...</s><s>Emile
 Svetozar Cvetković ...</s><s>Rudi Kugelhopf
 Chris Haywood ...</s><s>Wango
 Patrick Godfrey ...</s><s>Dr. Lombrosow
 Linda Marlowe ...</s><s>Stella Vargas
 Ronald Lacey ...</s><s>Dirigent
 Tanja Bošković ...</s><s>Olympia
 Gabrielle Anwar ...</s><s>Tina
 Enver Petrovci ...</s><s>Kralj
 Zeljko Duvnjak ...</s><s>Martin</s>

<s>Vanjske veze</s>

<s>Britanski filmovi
Dramski filmovi
Filmske komedije
Crnohumorni filmovi</s>

